b'\n_START_ARTICLE_\nAdolf Drolc\n_START_SECTION_\n\xc5\xbdivljenje in delo\n_START_PARAGRAPH_\nAdolf Drolc zdravnik specialist socialne medicine je diplomiral 1946 na beograjski medicinski fakulteti in 1962 kon\xc4\x8dal specializacijo iz socialne medicine in organizacije zdravstvene slu\xc5\xbebe na univerzi v Minnesoti. Kot direktor Zdravstvenega doma Maribor (1957-1976) je zdru\xc5\xbeil vso zunajbolni\xc5\xa1ni\xc4\x8dno zdravstveno varstvo na obmo\xc4\x8dju mariborskih ob\xc4\x8din, Slovenske Bistrice in Lenarta v Slovenskih goricah, uvedel v vseh dejavnostih dispanzersko delo, z ustanavljanjem zdravstvenih postaj po vsem obmo\xc4\x8dju pa zagotovil dostop do primarne zdravstvene slu\xc5\xbebe vsem prebivalcem. Uvedene metode dela so postale model organizacije zdravstva za vso Slovenijo. Po njem je poimenovan Zdravstveni dom dr. Adolfa Drolca Maribor.'